Sajakipun pancen makaten. Nanging kauningana, daya prebawa punika sipatipun alus, manjingipun dhateng raos. Manawi sampun ngethel, mangke tamtu kelet dados wewatekan, dados naluri. Medalipun boten kraos, punika rumaos gadhahanipun piyambak. Tuladha ingkang gampil ugi wonten. Upaminipun: para pemusik Indonesia punika angsalipun bahan sadaya saking kilenan. Nitik wekdal mbabaripun ngantos dumugi samangke, ingkang kula yektosi seprika ngantos dumugi sepriki, wohing aransemenipun kathah dhoyongipun dhateng raos kilenan. Cobi kula aturi ngemataken siaran-siaran radio saking pinten-pinten pemancar mangke rak saged nglimbang, awis ingkang asipat mengku raos wetanan.